Fulltrúi Miðflokksins á Akureyri segir að viðræður á milli fjögurra flokka um meirihlutasamstarf gangi vel. Hann gerir ráð fyrir að meirihluti verði myndaður fljótlega upp úr helgi.
Fulltrúar Sjáfstæðisflokks og Framsóknarflokks boðuðu Samfylkinguna og Miðflokkinn til formlegs fundar eftir að L-listinn fór út úr meirihlutaviðræðum í fyrradag.
Fyrsti eiginlegi fundur flokkana fjögurra var í gærkvöldi.
Hann gekk alveg ljómandi vel. Ég myndi segja það að við værum komin 95% með þetta.
Segir Hlynur Jóhannesson, oddviti Miðflokksins. Hann segir flokkana fyrst hafa rætt saman á þriðjudagskvöld þó einhverjar þreifingar hafi verið fyrir þann tíma.
Í sjónvarpsfréttum í gærkvöldi sagði stjórnmálafræðingur að svo virtist sem íþróttapólitík spilaði inn í meirihlutaviðræðurnar.
Þetta er alls ekki mín upplifun í þessu dæmi og ég held að fólk sé að misreikna þetta KA/Þórs stríð í sambandi við stjórnmálin hérna. Auðvitað eru allir að reyna að ota sínum tota fyrir kosningar en þetta hefur ekkert inn í þessar viðræður að gera.
En hvenær eruð þið að fara að hittast næst og hvenær má eiga von á að þetta verði komið alveg? Við erum auðvitað í stöðugu sambandi núna að hnýta saman litla hnúta sem við erum að skipta á okkur hvernig við vinnum þá og ég á bara von á að fljótlega eftir helgi verði þetta alveg fullbúið.
Fulltrúi Miðflokksins á Akureyri er bjartsýnn á að lokið verði við myndun nýs meirihluta í bænum fljótlega eftir helgi. Óbreytt staða er í óformlegum meirihlutaviðræðum í Reykjavík.